Blaze7451/Wiki-th-20250601 huggingface dataset:
ทองดี อิสราชีวิน

ทองดี อิสราชีวิน (18 มกราคม พ.ศ. 2457 – 6 เมษายน พ.ศ. 2518) อดีตสมาชิกสภาผู้แทนราษฎรจังหวัดเชียงใหม่ 6 สมัย สังกัดพรรคประชาธิปัตย์ เป็นนักการเมืองที่ได้รับการกล่าวถึงว่าเป็น "ดาวดีแห่งสภาผู้แทนราษฎร"

**ประวัติ**
นายทองดี อิสราชีวิน (สกุลเดิม ชุติมา) เกิดเมื่อวันที่ 18 มกราคม พ.ศ. 2457 เป็นบุตรคนสุดท้องของนายสุ่นโฮง ชุติมา กับนางคำมูล ชุติมา ครอบครัวเป็นคหบดี อาศัยอยู่ย่านวัดเกตการาม มีพี่น้อง 9 คน อาทิ นายไหล่แม ชุติมา (บิดานายบวร ชุติมา) นางทองสุก ตันติพงศ์ (มารดาของนายไกรสร ตันติพงศ์) และนายสุวิชช พันธเศรษฐ สำเร็จการศึกษาจากโรงเรียนปรินส์รอยแยลส์วิทยาลัย และโรงเรียนเทพศิรินทร์ จากนั้นได้ไปศึกษาต่อที่ประเทศเยอรมนี
นายทองดี สมรสกับนางบุญมี อิสราชีวิน มีบุตรชายชื่อนายทองดีน้อย เขาเสียชีวิตเมื่อวันที่ 6 เมษายน พ.ศ. 2518 ซึ่งหนังสือพิมพ์ไทยรัฐฉบับวันที่ 8 เมษายน พ.ศ. 2518 ได้รายงานข่าวหน้าหนึ่งพร้อมภาพประกอบว่า "ดาวดี หัวใจวายตายแล้ว"

**การเมือง**
นายทองดี เป็นน้องชายของนายสุวิชช พันธเศรษฐ อดีตสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ส่งผลให้นายทองดี มีความสนใจและลงสมัครรับเลือกตั้ง ในการเลือกตั้ง พ.ศ. 2490 แทนตำแหน่งที่ว่างเนื่องจากนายสุมินทร์ อุปโยคิน เสียชีวิตลงในเดือนกรกฎาคม พ.ศ. 2490 และได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งในเดือนกุมภาพันธ์ พ.ศ. 2500 รวมทั้งในเดือนธันวาคมของปีเดียวกัน

ต่อมาในการเลือกตั้ง พ.ศ. 2512 ได้ลงสมัครรับเลือกตั้ง ไม่สังกัดพรรค และได้รับเลือกตั้ว ซึ่งจากการทำหน้าที่ในสภาผู้แทนราษฎร รวมถึงการปฏิเสธจะรับตำแหน่งใดๆ ทางการเมือง ด้วยเหตุผลว่าชาวเชียงใหม่ เลือกให้มาเป็นฝ่ายค้าน ทำให้นายทองดี ได้รับฉายาว่า "ดาวดี"
นายทองดี เป็นสมาชิกสภาผู้แทนราษฎร ที่สร้างประวัติศาสตร์ให้รัฐสภาด้วยการอภิปรายไม่ไว้วางใจรัฐบาลผสมของพรรคตนเอง คือ พรรคประชาธิปัตย์ และการยกมือไม่ไว้วางใจรัฐบาลของหม่อมราชวงศ์เสนีย์ ปราโมช และการเสนอร่างพระราชบัญญัติถ่ายทอดเสียงการประชุมสภาฯ
นายทองดี มีบทบาทในสภาผู้แทนราษฎร โดยได้ตั้งกระทู้ถามที่สำคัญ อาทิ กระทู้ถามเรื่อง โครงการพัฒนาการน้ำมันฝาง จังหวัดเชียงใหม่  การออกโฉนดให้แก่สมาชิกสหกรณ์นิคมกสิกรรมสันทราย การจัดตั้งสหกรณ์นิคมกสิกรรมในอำเภอฝาง การจัดตั้งสหกรณ์ประเภทหาทุนในจังหวัดเชียงใหม่ และเรื่องการไฟฟ้าในจังหวัดเชียงใหม่ การสร้างโรงไฟฟ้าโดยใช้พลังแรงน้ำตกในจังหวัดเชียงใหม่ เป็นต้น

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:ชาวไทยเชื้อสายจีน
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนเทพศิรินทร์
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:สกุลชุติมา
หมวดหมู่:นักการเมืองจากจังหวัดเชียงใหม่
เชฟรอน

เชฟรอน คอร์ปอเรชัน (Chevron Corporation CVX) เป็นบริษัทด้านพลังงานสัญชาติอเมริกัน ประกอบธุรกิจสำรวจ ผลิต ขนส่งและจัดจำหน่ายก๊าซธรรมชาติ น้ำมันปิโตรเลียม พลังงานความร้อนใต้ดินและเคมีภัณฑ์ มีสำนักงานใหญ่อยู่ที่เมืองซานรามอน รัฐแคลิฟอร์เนีย เกิดจากการควบรวมกิจการของสแตนดาร์ดออยล์แห่งแคลิฟอร์เนีย (SoCal) กับกัลฟ์ออยล์ จากพิตสเบิร์ก รัฐเพนซิลเวเนีย ในปี ค.ศ. 1984 ชื่อบริษัทมาจากชื่อเครื่องหมายการค้า "Chevron" น้ำมันเชื้อเพลิงที่ทำตลาดมาตั้งแต่ทศวรรษ 1930 
เชฟรอนได้เข้าซื้อกิจการของเท็กซาโก (NYSE: TX) มูลค่า 45 พันล้านดอลลาร์สหรัฐ ในปี ค.ศ. 2000 ทำให้กลายเป็นบริษัทน้ำมันอันดับสองของสหรัฐอเมริกา และเข้าซื้อกิจการของยูโนแคล (NYSE: UCL) มูลค่า 18 พันล้านดอลลาร์สหรัฐ ในปี ค.ศ. 2005 ส่งผลให้บริษัทเป็นผู้ถือสัมปทานแหล่งน้ำมันและก๊าซธรรมชาติเพิ่มขึ้นถึง 15% และทำให้บริษัทกลายเป็นผู้ผลิตพลังงานความร้อนใต้ดินรายใหญ่ที่สุดในโลก 
ปัจจุบัน เชฟรอนเป็นเจ้าของเครื่องหมายการค้าน้ำมันเชื้อเพลิง เชฟรอน, สแตนดาร์ดออยล์, เท็กซาโก, ยูโนแคล (เฉพาะกระบวนการผลิต), คาลเท็กซ์  และสารเติมแต่ง เทครอน
เชฟรอนเป็นหนึ่งในบริษัทที่ใหญ่ที่สุดในโลกและเป็นบริษัทน้ำมันที่ใหญ่เป็นอันดับสองในสหรัฐอเมริกาในด้านรายได้ รองจาก ExxonMobil ทายาทบริษัท Standard Oil เชฟรอนอยู่ในอันดับที่ 16 ใน Fortune 500 ในปี 2565 โดยมีรายได้ 162.5 พันล้านเหรียญสหรัฐ ซึ่งอยู่ในอันดับที่ 37 ใน Fortune Global 500 นอกจากนี้ บริษัทยังเป็นส่วนประกอบน้ำมันและก๊าซที่เหลืออยู่สุดท้ายของค่าเฉลี่ยอุตสาหกรรมดาวโจนส์นับตั้งแต่ ExxonMobil ออกจาก ดัชนีในปี 2563 

**อ้างอิง**
หมวดหมู่:บริษัทน้ำมัน
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2527
หมวดหมู่:บริษัทข้ามชาติ
หมวดหมู่:เชฟรอน
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
ประมวล วีรุตมเสน

ศาสตราจารย์กิตติคุณ นายแพทย์ ประมวล วีรุตมเสน เป็นนายแพทย์ชาวไทย จากภาคสูติศาสตร์-นรีเวชวิทยา คณะแพทยศาสตร์ จุฬาลงกรณ์มหาวิทยาลัย ผู้สร้างผลงานเด็กหลอดแก้วรายแรกของประเทศไทย ที่โรงพยาบาลจุฬาลงกรณ์

**ประวัติ**
ศ.นพ.ประมวล วีรุตมเสน เป็นผู้บุกเบิกเทคโนโลยีช่วยการเจริญพันธุ์ของประเทศไทย โดยเป็นหนึ่งในทีมแพทย์ให้กำเนิดเด็กชายปวรวิทย์ ศรีสหบุรี ซึ่งเป็นเด็กหลอดแก้วรายแรกของไทยขึ้นได้สำเร็จ ณ วันที่ 15 สิงหาคม พ.ศ. 2530 นอกจากนี้ เขายังเป็นนักวิจัยสรีรวิทยาการเจริญพันธุ์ ตลอดจนเป็นอาจารย์และนักวิชาการ เคยดำรงตำแหน่งเลขาธิการแพทยสภาและเคยดำรงตำแหน่งหัวหน้าภาควิชาสูติ-นรีวิทยา จุฬาลงกรณ์มหาวิทยาลัยใน พ.ศ. 2536 – 2539 และเคยเป็นประธานราชวิทยาลัยสูตินรีแพทย์แห่งประเทศไทยช่วง พ.ศ. 2537 – 2538 รวมถึงเคยดำรงตำแหน่งที่ปรึกษาอาวุโส รัฐมนตรีว่าการกระทรวงสาธารณสุข

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  คนดีวันละคนfix-attempted=yes 
หมวดหมู่:ศาสตราจารย์กิตติคุณ
หมวดหมู่:แพทย์ชาวไทย
หมวดหมู่:บุคคลจากคณะแพทยศาสตร์ จุฬาลงกรณ์มหาวิทยาลัย
หมวดหมู่:อาจารย์คณะแพทยศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
ปลาแขยงจุด

ปลาแขยงจุด (Twospot catfish; Mystus nigriceps) เป็นปลาน้ำจืดชนิดหนึ่ง ในวงศ์ปลากด (Bagridae) 
จัดเป็นปลาหนังขนาดเล็ก หรือปลาแขยง รูปร่างค่อนข้างสั้นมีหนวดยาว 4 คู่ ครีบอกและครีบหลังมีก้านครีบแข็ง ครีบไขมันค่อนข้างสั้น ครีบหางเว้าลึกมีจุดสีดำที่ขอดหาง อันเป็นที่มาของชื่อ  ตัวมีสีเทาอมเขียวเข้ม ขนาดที่พบยาวประมาณ 10-15 เซนติเมตร น้ำหนักประมาณ 10-20 กรัม ปลาขนาดเล็กจะมีสีเหลืองนวล มักอยู่รวมกันเป็นฝูง 
พบกระจายพันธุ์ในแหล่งน้ำไหล เช่นแม่น้ำ, ลำคลอง, ลำธาร พบในภาคกลาง, ภาคตะวันออกและภาคใต้ ของไทย ในต่างประเทศ พบได้ที่กัมพูชา, ลาว, มาเลเซีย, สิงคโปร์ และอินโดนีเซีย  พบในแหล่งน้ำที่มีพืชน้ำหรือก้อนหินใต้น้ำ เพื่อใช้เป็นที่หลบซ่อนอาศัย กินอาหารประเภท ตัวอ่อนของแมลงที่อาศัยอยู่ตามพื้นท้องน้ำ, ลูกกุ้ง, ไรน้ำ, ซากสัตว์ และพืชที่เน่าเปื่อย 
ปลาตัวเมียมีความกว้างลำตัวมากกว่าตัวผู้ และมีขนาดใหญ่กว่า และสามารถเห็นชัดเจนได้ในช่วงฤดูวางไข่โดยตัวเมียจะมีลำตัวกว้าง ท้องอูม เมื่อปลามีไข่ ส่วนตัวผู้จะมีลำตัวเรียวและมีขนาดเล็กกว่า ปลาแขยงจุดที่จับได้ในธรรมชาติพบว่ามีสัดส่วนตัวผู้ต่อตัวเมีย 1:1
เป็นปลาที่นิยมเลี้ยงเป็นปลาสวยงาม ปัจจุบันยังไม่สามารถเพาะขยายพันธุ์ได้ แต่มีความพยายามจากทางกรมประมงอยู่  

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลาตู้
หมวดหมู่:สกุลมีสทัส
กีฬายิงธนูในโอลิมปิกฤดูร้อน 2012 – หญิงเดี่ยว

การแข่งขันยิงธนูในกีฬาโอลิมปิกฤดูร้อน 2012 ประเภทหญิงเดี่ยว- เริ่มแข่งขันวันที่ 27 กรกฎาคม ถึง 2 สิงหาคม 2555- สนามที่ใช้ในการแข่งขัน : Lord's Cricket Ground ใน กรุงลอนดอน- จำนวนนักกีฬา 64 คน จาก 40 ประเทศ

**โปรแกรมการแข่งขัน**
Lord's Cricket Ground

**สถิติการแข่งขัน**
ก่อนมีการแข่งขันโอลิมปิก มีการบันทึกสถิติ ของรายการยิงธนูหญิงเดี่ยว- สถิติยิงลูกธนู 72 ลูกต่อรอบ

**สรุปการแข่งขัน**

**ผลการแข่งขัน**

**รอบจัดอันดับ**

**รอบน๊อกเอ๊าท์**

**รอบชิงชนะเลิศ**

**ส่วนที่ 1**

**ส่วนที่ 2**

**ส่วนที่ 3**

**ส่วนที่ 4**

**อ้างอิง**
  London Olympic game 2012 date=2012-09-18 -  World Archary date=2011-02-22 
หญิงเดี่ยว
กีฬายิงธนูในโอลิมปิกฤดูร้อน 2012 – ทีมชาย

กีฬายิงธนูในโอลิมปิกฤดูร้อน 2012 ประเภททีมชาย เป็นการแข่งขันยิงธนูในกีฬาโอลิมปิกฤดูร้อน 2012 ประเภททีมชาย- เริ่มแข่งขันวันที่ 27-28 กรกฎาคม 2555- สนามที่ใช้ในการแข่งขัน : Lord's Cricket Ground ใน กรุงลอนดอน- จำนวนนักกีฬา 36คน 12ทีม จาก 12ประเทศ

**โปรแกรมการแข่งขัน**
Lord's Cricket Ground

**สถิติการแข่งขัน**
ก่อนมีการแข่งขันโอลิมปิก มีการบันทึกสถิติ ของรายการยิงธนูทีมชาย- สถิติยิงลูกธนู 216 ลูกต่อรอบ- สถิติยิงลูกธนู 24 ลูกต่อการแข่งขัน

**สรุปการแข่งขัน**

**ผลการแข่งขัน**

**รอบจัดอันดับ**

**รอบน๊อกเอ๊าท์**

**อ้างอิง**
  London Olympic game 2012 date=2012-09-18 -  World Archary date=2011-02-22 
ทีมชาย
กีฬายิงธนูในโอลิมปิกฤดูร้อน 2012 – ทีมหญิง

การแข่งขันยิงธนูในกีฬาโอลิมปิกฤดูร้อน 2012 ประเภททีมหญิง- เริ่มแข่งขันวันที่ 27-29 กรกฎาคม 2555- สนามที่ใช้ในการแข่งขัน : Lord's Cricket Ground ใน กรุงลอนดอน- จำนวนนักกีฬา 36คน 12ทีม จาก 12ประเทศ

**โปรแกรมการแข่งขัน**
Lord's Cricket Ground

**สถิติการแข่งขัน**
ก่อนมีการแข่งขันโอลิมปิก มีการบันทึกสถิติ ของรายการยิงธนูทีมหญิง- สถิติยิงลูกธนู 216 ลูกต่อรอบ- สถิติยิงลูกธนู 24 ลูกต่อการแข่งขัน

**สรุปการแข่งขัน**

**ผลการแข่งขัน**

**รอบจัดอันดับ**

**รอบน๊อกเอ๊าท์**

**อ้างอิง**
  London Olympic game 2012 date=2012-09-18 -  World Archary date=2011-02-22 
ทีมหญิง
จัสติซลีก (ทีมซูเปอร์ฮีโร)

จัสติซลีก (Justice League) เป็นทีมซูเปอร์ฮีโรในหนังสือการ์ตูนอเมริกันที่ตีพิมพ์โดยสำนักพิมพ์ดีซีคอมิกส์ สร้างสรรค์โดยนักเขียน การ์ดเนอร์ ฟ็อกซ์ (Gardner Fox) ปรากฏตัวครั้งแรกใน The Brave and the Bold เล่มที่ 28 (มีนาคม 1960) โดยใช้ชื่อทีมว่า จัสติซลีกออฟอเมริกา (Justice League of America : JLA) และมีสมาชิกที่ร่วมก่อตั้งทีม คือ อะควาแมน, แบทแมน, เดอะแฟลช (แบร์รี อัลเลน), กรีนแลนเทิร์น (ฮาล จอร์แดน), มาร์เชียนแมนฮันเตอร์, ซูเปอร์แมน และ วันเดอร์วูแมน 
จัสติซลีกเป็นทีมซูเปอร์ฮีโรที่มีประสิทธิภาพและมีความสำคัญที่สุดในจักรวาลดีซี พวกเขามีบทบาทเป็นทีมที่พิทักษ์โลกจากภัยคุกคามต่างๆ ทั้งจากในโลก, นอกโลก, ระหว่างมิติและสิ่งที่เหนือธรรมชาติ โดยทีมนี้มีสมาชิกที่ประกอบไปด้วยซูเปอร์ฮีโรหลายคนในจักรวาลดีซี เช่น ซาแทนนา, กรีนแอร์โรว์, ดิอะตอม, กรีนแลนเทิร์น (จอห์น สจ๊วต), ไซบอร์ก, เดอะแฟลช (วอลลี เวสต์), เรดทอร์นาโด และ ชาแซม
จัสติสลีกมีหนังสือเป็นของตัวเองครั้งแรกในชื่อ Justice League of America (พฤศจิกายน 1960) ต่อมาในปี 2011 ดีซีคอมิกส์ได้เปิดนิตยสารใหม่ในแบรนด์ New 52 และวางจำหน่าย Justice League ชุดที่สอง
หลังจากนั้น ในเดือนกรกฎาคม ปี 2016 ดีซีคอมิกส์ได้ชูแบรนด์ DC Rebirth แทนแบรนด์ New 52 และวางจำหน่าย Justice League ชุดที่สาม โดยนอกจากจะมีหนังสือเป็นของตัวเองแล้ว ทีมนี้ยังถูกนำไปสร้างในสื่อต่างๆอีกด้วย ทั้งภาพยนตร์, รายการโทรทัศน์ และวิดิโอเกม

**ประวัติการสร้างสรรค์**
หลังจากที่ดีซีประสบความสำเร็จจากการนำตัวละครเดอะแฟลชและกรีนแลนเทิร์นกลับมาเขียนใหม่ จูเลียส ชวาร์ตซ์ (Julius Schwartz) ก็ให้ การ์ดเนอร์ ฟ็อกซ์ นำทีม จัสติซโซไซตี้ออฟอเมริกา (Justice Society of America : JSA) กลับมาเขียนใหม่เช่นกัน โดยชวาร์ตซ์ได้เปลี่ยนชื่อทีมนี้เป็น จัสติซลีกออฟอเมริกา (Justice League of America : JLA) ด้วยอิทธิพลของคำว่า ลีก จากวงการกีฬา อย่างเนชั่นลีกและอเมริกันลีก ซึ่งกำลังเป็นที่นิยมในตอนนั้น
จัสติซลีกออฟอเมริกาปรากฏตัวครั้งแรกใน The Brave and the Bold เล่มที่ 28 (มีนาคม 1960) ซึ่งขายดีจนได้กลับมาขึ้นปกเล่มที่ 29 และ 30 อีกครั้ง ก่อนดีซีจะให้แยกไปมีหนังสือเป็นของตัวเองในชื่อ Justice League of America (พฤศจิกายน 1960)

**อ้างอิง**

หมวดหมู่:ดีซีคอมิกส์
หมวดหมู่:ซูเปอร์ฮีโร่ในดีซีคอมิกส์
หมวดหมู่:การ์ตูนอเมริกัน
หมวดหมู่:องค์กรสมมุติ
หมวดหมู่:ตัวละครในแบทแมน
หมวดหมู่:ตัวละครในแฟลช (หนังสือการ์ตูน)
หมวดหมู่:ตัวละครในซูเปอร์แมน
หมวดหมู่:ตัวละครในวันเดอร์วูแมน
สกุลแซกโก

สกุลแซกโก (Zacco; Freshwater minnow, Trout minnow) เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Zacco (/แซก-โก/) หมายถึง "ดาบของจักรพรรดิลีโอที่ใช้โดยชาวแซ็กซอน"
มีรูปร่างเรียวยาว ลักษณะทั่วไปคล้ายกับปลาน้ำหมึก หรือปลาสะนาก มีความคล่องแคล่วว่องไวปราดเปรียว พบกระจายพันธุ์ในภูมิภาคเอเชียตะวันออก
มีทั้งหมด 7 ชนิด
*Zacco chengtui Kimura, 1934    
*Zacco pachycephalus (Günther, 1868)    
*Zacco platypus (Temminck & Schlegel, 1846)    
*Zacco sieboldii (Temminck & Schlegel, 1846)    
*Zacco taiwanensis Chen, 1982    
*Zacco taliensis (Regan, 1907)    
*Zacco temminckii (Temminck & Schlegel, 1846)

**อ้างอิง**

**แหล่งข้อมูลอื่น**
หมวดหมู่:วงศ์ปลาตะเพียน
หมวดหมู่:ปลาซิว
หมวดหมู่:สกุลแซกโก
คาลเท็กซ์

ปั๊มน้ำมันคาลเท็กซ์ในมาเลเซีย.
คาลเท็กซ์ (Caltex) เป็นเครื่องหมายการค้าของสถานีบริการน้ำมันในเครือเชฟรอน ที่จัดจำหน่ายในกว่า 60 ประเทศแถบเอเชียแปซิฟิก ตะวันออกกลาง และแอฟริกา
บริษัทก่อตั้งขึ้นในปี ค.ศ. 1936 โดยเป็นบริษัทร่วมทุนระหว่างเท็กซาโก (ขณะนั้นใช้ชื่อว่า เดอะเท็กซัสคัมปานี) จากรัฐเท็กซัส และโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย  เมื่อแรกตั้งบริษัท ใช้ชื่อว่า แคลิฟอร์เนียเท็กซัสออยล์คัมปานี (California Texas Oil Company)  ต่อมาได้ย่อลงเหลือ "คาลเท็กซ์" ในปี ค.ศ. 1936
เมื่อบริษัทแม่ทั้งสองได้ควบรวมกิจการเป็น "เชฟรอนเท็กซาโก" ในปี ค.ศ. 2001 (และย่อชื่อเหลือเพียง เชฟรอน ในปี ค.ศ. 2005)  คาลเท็กซ์ยังคงเป็นเครื่องหมายการค้าหลักของบริษัท ที่ทำตลาดทั้งในเอเชียแปซิฟิกและตะวันออกกลาง

**อ้างอิง**
หมวดหมู่:บริษัทที่ก่อตั้งในปี พ.ศ. 2479
หมวดหมู่:ธุรกิจพลังงานและสาธารณูปโภค
หมวดหมู่:บริษัทน้ำมัน
หมวดหมู่:บริษัทของสหรัฐ
หมวดหมู่:เชฟรอน
หมวดหมู่:เท็กซาโก
แขวงจอมทอง

จอมทอง เป็นท้องที่การปกครองระดับแขวงแห่งหนึ่งของเขตจอมทอง กรุงเทพมหานคร สภาพโดยทั่วไปเป็นที่อยู่อาศัย

**ที่ตั้งและอาณาเขต**
แขวงจอมทองมีอาณาเขตติดต่อกับเขตการปกครองข้างเคียงดังนี้- ทิศเหนือ ติตต่อกับแขวงบางขุนเทียนและแขวงบางค้อ (เขตจอมทอง) มีคลองสนามชัย คลองด่าน คลองซอยด่าน 7 คลองบางค้อ ถนนวุฒากาศ ถนนจอมทอง และถนนสมเด็จพระเจ้าตากสินเป็นเส้นแบ่งเขต- ทิศตะวันออก ติดต่อกับแขวงดาวคะนอง (เขตธนบุรี) และแขวงบางปะกอก (เขตราษฎร์บูรณะ) มีคลองบางสะแก คลองดาวคะนอง และถนนสุขสวัสดิ์เป็นเส้นแบ่งเขต- ทิศใต้ ติดต่อกับแขวงบางมด (เขตจอมทอง) และแขวงท่าข้าม (เขตบางขุนเทียน) มีถนนพระรามที่ 2 ลำรางสาธารณะ คลองข้างวัดนาคนิมิตร ถนนพระรามที่ 2 คลองขวาง คลองบางขุนเทียน (คลองตรง) คลองลัดเช็ดหน้า คลองบางมด และคลองวัดกกเป็นเส้นแบ่งเขต- ทิศตะวันตก ติดต่อกับแขวงแสมดำ (เขตบางขุนเทียน) และแขวงบางขุนเทียน (เขตจอมทอง) มีคลองสนามชัยเป็นเส้นแบ่งเขต

**การคมนาคม**
ถนนสายหลักในพื้นที่แขวงจอมทอง ได้แก่- ถนนพระรามที่ 2- ถนนสมเด็จพระเจ้าตากสิน- ถนนสุขสวัสดิ์- ถนนเอกชัย
ถนนสายรองในพื้นที่แขวงจอมทอง ได้แก่- ถนนจอมทอง- ซอยจอมทอง 19 (วัจนะ)

**อ้างอิง**
จอมทอง
อุษณากร ก่อเกียรติยิม

อุษณากร ก่อเกียรติ มีชื่อจริงคือ นางสาวอุษณากร ถวิลสุวรรณวัง เน เกิดวันที่ 31 ธันวาคม พ.ศ. 2530 ที่อำเภอโนนสูง จังหวัดนครราชสีมา สถิติการชก 13 ครั้ง ชนะ 11 (น็อค) แพ้ 2

**ประวัติ**

**เกียรติประวัติ**
 แชมป์โลกหญิง PABA รุ่นซูเปอร์ฟลายเวต
** ชิง 16 กรกฎาคม 2551, ชนะน็อก ยก 6 ชิง เซียะจวน () ที่ สนามหน้าศาลจังหวัดพัทลุง
** ถูกปลด- แชมป์โลกหญิง WBC รุ่นซูเปอร์ฟลายเวต
** ชิง 2 มีนาคม 2552, ชนะน็อก ยก 6 ฟูจิโมโต้ ริเอะ () ที่ จังหวัดพังงา
** เสียตำแหน่ง 13 มิถุนายน 2552, แพ้คะแนน (10 ยก) แอนนา มาเรีย ทอร์เรส () ที่ เซ็นโทร บานาเม็กซ์ กรุงเม็กซิโกซิตี้- แชมป์โลกหญิง WBC รุ่นแบนตัมเวต (สมัยที่1)
** ชิง 5 ตุลาคม 2552, ชนะคะแนน (10 ยก) กาลิน่า โคลีว่า อิวาโนว่า () ที่ โรงเรียนวัดบ้านไร่ ต.กุดพิมาน อ.ด่านขุนทด จ.นครราชสีมา
** ป้องกันแชมป์ครั้งที่ 1, 29 กรกฎาคม 2553, ชนะน็อก ยก 8 ยุน จูซิน () ที่ สนามหน้าศาลากลางจังหวัดนครราชสีมา
** ป้องกันแชมป์ครั้งที่ 2, 4 ตุลาคม 2554 ชนะน็อก ยก 3 ชิง เซียะจวน () ที่ วัดบ้านไร่ ต.กุดพิมาน อ.ด่านขุนทด จ.นครราชสีมา
** เสียตำแหน่ง 13 กรกฎาคม 2555, แพ้คะแนน ซูซี่ รามาดาน () ที่ เมลเบิร์นพาวิลเลียล เฟลมิงตัน เมืองเมลเบิร์น รัฐวิกตอเรีย- แชมป์หญิง WBC Silver รุ่นแบนตั้มเวต
** ชิง 4 ตุลาคม 2555, ชนะน็อก ยก 2 ลู่ หลุน () ที่ วัดบ้านไร่ ต.กุดพิมาน อ.ด่านขุนทด จ.นครราชสีมา

**ชื่ออื่น**

**อ้างอิง**
  สถิติการชก boxrec.com -  ประวัติอย่างย่อfix-attempted=yes 
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:บุคคลจากอำเภอโนนสูง
หมวดหมู่:นักมวยสากลหญิงชาวไทย
หมวดหมู่:แชมป์โลกหญิง WBC
หมวดหมู่:แชมป์ PABA หญิง‎
หมวดหมู่:นักมวยจากจังหวัดนครราชสีมา
อะบอมิเนชัน

ดิอะบอมิเนชั่น (The Abomination) หรือชื่อจริงอีมิล บลอนสกี้ (Emil Blonsky) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ปรากฏตัวครั้งแรกใน Tales to Astonosh #90 (April 1967) สร้างสรรค์โดยสแตน ลี และ Gil Kane มีบทบาทหลักเป็นศัตรูของฮัลค์

**ภาพยนตร์**
อะบอมิเนชั่น หรือ อีมิล บลอนสกี้ เป็นตัวร้ายหลักในภาพยนตร์ มนุษย์ตัวเขียวจอมพลัง ปี 2008 รับบทโดยทิม รอท โดยอีมิลในภาพยนตร์กับคอมิกส์แตกต่างกันตรงที่อีมิลในคอมิกส์จะเป็นทหารของอเมริกัน แต่ในภาพยนตร์อีมิลเป็นสายลับโซเวียตที่ต้องการส่งเซรุ่มซูเปอร์โซลเยอร์ผสมแกมม่าของสหัฐไปให้โซเวียต จึงได้ปลอมตัวเข้าไปเป็นลูกน้องของนายพลแทดเดียส รอสส์ แต่การไล่ล่าฮัลค์นั้นเป็นเรื่องที่ยากเขาจึงฉีดเลือดของดร.แบนเนอร์เข้าไปในตัวของตัวเอง จนกลายเป็นอสุรกายอะบอมิเนชั่นทำลายบ้านเมืองในนิวยอร์ก แต่ภายหลังดร.แบนเนอร์ได้กลายร่างไปเป็นฮัลค์และเข้าต่อสู้กับอะบอมิเนชั่นและได้พ่ายแพ้และถูกจับในที่สุด

**แหล่งข้อมูลอื่น**
title=Abomination
หมวดหมู่:ฮัลค์
หมวดหมู่:ตัวละครมาร์เวลคอมิกส์
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวละครที่เป็นเจ้าหน้าที่เคจีบี
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นโคลน
หมวดหมู่:ตัวละครชาวรัสเซีย
หมวดหมู่:ตัวละครชาวโครเอเชีย
แขวงบางบอน

แขวงบางบอน เป็นท้องที่การปกครองแห่งหนึ่งของกรุงเทพมหานครระหว่างปี พ.ศ. 2515–2560 ปัจจุบันถูกยุบเลิกและแบ่งออกเป็น 4 แขวง ได้แก่แขวงบางบอนเหนือ แขวงบางบอนใต้ แขวงคลองบางพราน และแขวงคลองบางบอน ขึ้นกับเขตบางบอน

**ที่ตั้งและอาณาเขต**
แขวงบางบอนมีอาณาเขตติดต่อกับเขตการปกครองข้างเคียงดังนี้- ทิศเหนือ ติตต่อกับแขวงหนองแขม (เขตหนองแขม) แขวงหลักสอง แขวงบางแค (เขตบางแค) แขวงบางหว้า (เขตภาษีเจริญ) มีคลองหนามแดงและคลองบางโคลัดเป็นเส้นแบ่งเขต- ทิศตะวันออก ติดต่อกับแขวงบางขุนเทียน (เขตจอมทอง) มีคลองวัดสิงห์เป็นเส้นแบ่งเขต- ทิศใต้ ติดต่อกับแขวงแสมดำ (เขตบางขุนเทียน) มีทางรถไฟสายแม่กลองช่วงวงเวียนใหญ่–มหาชัยเป็นเส้นแบ่งเขต- ทิศตะวันตก ติดต่อกับตำบลบางน้ำจืด อำเภอเมืองสมุทรสาคร ตำบลแคราย อำเภอกระทุ่มแบน (จังหวัดสมุทรสาคร) มีแนวแบ่งเขตการปกครองระหว่างกรุงเทพมหานครกับจังหวัดสมุทรสาครเป็นเส้นแบ่งเขต

**การคมนาคม**
ถนนสายหลักในพื้นที่แขวงบางบอน ได้แก่- ถนนกาญจนาภิเษก- ถนนเอกชัย- ถนนบางขุนเทียน- ถนนบางบอน 1
ส่วนทางสายรองและทางลัด ได้แก่ - ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)- ทางหลวงแผ่นดินหมายเลข 3902 (คู่ขนานกาญจนาภิเษกด้านใน)- ถนนบางบอน 2- ถนนบางบอน 3- ถนนบางบอน 4- ถนนบางบอน 5- ถนนพรมแดน (เอกชัย 131)- ถนนพรหมราษฎร์และซอยพระรามที่ 2 ซอย 82 (รางโพธิ์)- ถนนมนธาตุราชศรีพิจิตร์และซอยพระยามนธาตุราชศรีพิจิตร์ แยก 35- ซอย 001 กาญจนาภิเษก 3 (วัดนินสุขาราม / ถนนวัดม่วง-บางบอน 2)- ซอย 001 กาญจนาภิเษก 6 / ซอยเอกชัย 76 (หมู่บ้านเอสเค)- ซอยเอกชัย 46 (สังข์สิทธิ์นิเวศน์)- ซอยเอกชัย 69 (โรงเรียนวิชัยวิทยา)- ซอยเอกชัย 83/1 (ศิริวงศ์)- ซอยเอกชัย 119 (วัดบางบอน)- ซอยเอกชัย 132 (ศิรินุสรณ์)- ซอยบางบอน 1 ซอย 20 / ซอยกำนันแม้น 13 (กำนันแม้น 3)- ซอยบางบอน 3 ซอย 5 / ซอยบางบอน 4 ซอย 14 (บ้านนายเหรียญ)- ซอยบางบอน 5 ซอย 5 (โรงเรียนนวลนรดิศฯ)- ซอยบางบอน 5 ซอย 7 (ถนนสมเด็จพระนเรศวรมหาราช)

**อ้างอิง**
บางบอน
พระเจ้าประตาปสิงห์ ศาหะ

พระเจ้าประตาปสิงห์ ศาหะ (प्रतापसिंह शाह) (พ.ศ. 2294 - 17 พฤศจิกายน พ.ศ. 2320)เป็นพระมหากษัตริย์เนปาล เป็นพระราชโอรสพระองค์ใหญ่ในพระเจ้าปฤถวีนารายัณ ศาหะ กษัตริย์ผู้รวมชาติเนปาล พระเจ้าประตาปสิงห์ ศาหะะทรงราชย์อยู่ในช่วงพ.ศ. 2318 ถึง พ.ศ. 2320 และเสด็จสวรรคตด้วยไข้ทรพิษ

**พระราชประวัติ**
พระเจ้าประตาปสิงห์ ศาหะเป็นพระราชโอรสพระองค์โตในพระเจ้าปฤถวีนารายัณ ศาหะกับพระนางนเรนทราลักษมีศาหะ หลังจากพระเจ้าปฤถวีนารายัณ ศาหะเสด็จสวรรคตในปีพ.ศ. 2318 เจ้าชายประทับสิงห์ พระราชโอรสองค์โตทรงครองราชย์สืบต่อ
พระเจ้าประตาปสิงห์ ศาหะแม้จะทรงได้เป็นกษัตริย์แต่พระองค์ยังทรงระแวงว่าจะมีเจ้านายพระองค์อื่นแย่งชิงราชบัลลังก์ของพระองค์ พระองค์ได้ดำเนินการกวาดล้างโดยทรงสั่งจับกุมพระปิตุลาพระองค์หนึ่งและเจ้าชายบะหะดูร์ศาหะ พระอนุชาแท้ของพระองค์ คุมขังหลังจากทรงทราบว่าทั้งสองพระองค์วางแผนก่อตั้งราชอาณาจักรเล็ก ๆ เป็นของพระองค์เอง ต่อมามีพระบัญชาให้เนรเทศเจ้านายทั้งสองออกนอกประเทศ โดยทั้งสองเสด็จลี้ภัยที่อินเดีย ปัญหาที่พระเจ้าประตาปสิงห์ ศาหะทรงก่อกลายเป็นเรื่องอื้อฉาวภายในราชวงศ์ที่เรื้อรังในเวลาต่อมา
พระบรมสาทิสลักษณ์พระเจ้าประตาปสิงห์ ศาหะ
มูลเหตุแห่งปัญหาคือ พระนางราเชนทราลักษมีศาหะ องค์รานีพระอัครมเหสีของพระองค์ ที่พระองค์ทรงอภิเษกสมรสตามความเหมาะสม แต่พระองค์ทรงอภิเษกสมรสครั้งที่สองกับสตรีจากเผ่าเนวาร์นามว่า มาอิจู ทรงหลงใหลนางมากถึงกับสถาปนานางขึ้นเป็นองค์รานีหรือพระนางมาอิจูศาหะ พระเจ้าประตาปสิงห์ ศาหะทรงหลงใหลพระนางมากถึงกับไม่ออกว่าราชการ  รานีราเชนทรงทรงริษยารานีมาอิจูมากโดยเฉพาะเมื่อทรงทราบว่ารานีมาอิจูทรงพระครรภ์ พระนางจึงหวั่นว่าฐานะของพระนางถูกสั่นคลอน ในขณะนั้นรานีราเชนทรามีพระประสูติกาลเจ้าชายราณาพหาทูรศาหะ พระโอรสพระชนมายุ 2 ชันษาแล้ว 
พระเจ้าประตาปสิงห์ ศาหะไม่ทรงสานต่อนโยบายรวมชาติต่อจากพระราชบิดาแต่ในเวลาต่อมาเจ้าชายบะหะดูร์ศาหะพระอนุชาของพระองค์ หลังจากพ้นโทษทัณฑ์หลังการสวรรคตของพระเชษฐาได้สานต่อนโยบายนี้และขยายอาณาเขตอย่างกว้างขวาง
พระเจ้าประตาปสิงห์ ศาหะเสด็จสวรรคตอย่างกะทันหันหลังจากประชวรด้วยไข้ทรพิษในวันที่ 17 พฤศจิกายน พ.ศ. 2320 ราชบัลลังก์ที่ว่างลงได้สืบต่อโดยเจ้าชายราณาพหาทูรศาหะ เป็นพระเจ้ารณพหาทุร ศาหะ พระชนมายุ 2 พรรษา รานีราเชนทราลักษมีในฐานะพระราชชนนีของยุวกษัตริย์ได้ขึ้นเป็นผู้สำเร็จราชการแทนพระองค์ ทรงใช้พระราชอำนาจกำจัดศัตรุทุกคนของพระองค์ รานีราเชนทราทรงปล่อยให้รานีมาอิจูมีพระประสูติกาลพระโอรสนามว่า เชร์ บะหะดูร์ หลังจากนั้นมีพระราชเสาวนีย์ให้ทหารจับกุมองค์รานีมาอิจูออกจากพระราชวังและบังคับให้พระนางกระทำพิธีสตี พระนางสิ้นพระชนม์ในกองเพลิง หลังจากนั้นรานีราเชนทราทรงกุมพระราชอำนาจทางการเมืองและกลายเป็นปัญหาในรัชกาลต่อมา

**อ้างอิง**
หมวดหมู่:บุคคลที่เกิดในปี พ.ศ. 2294
หมวดหมู่:ชาวเนปาล
หมวดหมู่:ชาวเนปาลที่นับถือศาสนาฮินดู
หมวดหมู่:พระมหากษัตริย์เนปาล
หมวดหมู่:ราชวงศ์เนปาล
แม่น้ำฮิดะ

แม่น้ำฮิดะ (ฮิดางาวะ) เป็นแม่น้ำสายหนึ่งในจังหวัดกิฟุ มีต้นน้ำจากภูเขาเขาโนริกูระ (乗鞍岳 Norikura-ga-take) ในนครทากายามะ จังหวัดกิฟุ ไหลจากทิศเหนือลงทิศใต้ก่อนที่จะบรรจบกับแม่น้ำคิโซะ บริเวณนครมิโนกาโมะ มีความยาวตลอดสายทั้งสิ้น 148 กิโลเมตร

**แหล่งข้อมูลอื่น**
ฮิดะ
ทากายามะ (จังหวัดกิฟุ)

ทากายามะ (Takayama-shi) เป็นนครที่ตั้งอยู่ทางตอนเหนือของจังหวัดกิฟุ ประเทศญี่ปุ่น มีขนาดพื้นที่ทั้งสิ้น 2,177.61 ตารางกิโลเมตร เป็นเทศบาลที่มีขนาดพื้นที่ใหญ่ที่สุดในประเทศ มีจำนวนประชากร ณ วันที่ 1 มีนาคม ค.ศ. 2023 ประมาณ 81,615 คน
ทากายามะมีการตั้งถิ่นฐานมาตั้งแต่ยุคโจมง เป็นหมู่บ้านช่างไม้ที่มีชื่อเสียง มีความเชื่อกันว่าช่างไม้จากเมืองทากายามะเข้าร่วมสร้างพระราชวังเกียวโตและวัดอารามต่าง ๆ ในเกียวโตและนาระ รวมไปถึงปราสาททากายามะด้วย ในสมัยโทกูงาวะ
จากสภาพภูมิศาสตร์ของทากายามะที่ตั้งอยู่บนที่สูง และตัดขาดจากโลกภายนอกมาเป็นเวลากว่า 300 ปี ทำให้วัฒนธรรมในทากายามะมีเอกลักษณ์เป็นของตนเอง และอนุรักษ์วัฒนธรรมดั้งเดิมไว้อย่างดี
คำว่า "ทากายามะ" แปลว่า "ภูเขาสูง" เมืองนี้เป็นที่รู้จักกันอย่างแพร่หลายในชื่อ ฮิดะทากายามะ (飛騨高山) โดยมาจากชื่อแคว้นฮิดะในอดีต เพื่อแยกความแตกต่างจากสถานที่อื่น ๆ ที่ชื่อทากายามะเหมือนกัน
ไฟล์:Takayama-01.jpg|thumb|none|ทิวทัศน์เมืองมองจากสวนชิโรยามะ

**อ้างอิง**

**แหล่งข้อมูลอื่น**
  ja-  เว็บไซต์ฮิดะทากายามะ th-  แนะนำเมืองทากายามะ date=2012-08-06  en-  ย้อนรอยสู่ทากายามะในอดีต (date=2012-02-07 ) en
หมวดหมู่:นครในจังหวัดกิฟุ
ปลาขิ้ง (สกุล)

ปลาขิ้ง (Chagunius) เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae)
เดิมที ปลาในสกุลนี้ ฮิว แมคคอร์มิค สมิธได้ตั้งสกุลนี้ขึ้นมาโดยใช้ Cyprinus chagunio ที่พบในประเทศอินเดีย เป็นตัวแทนของสกุล มีลักษณะเด่น คือ หัวแบนข้าง มีหนวดยาว 2 คู่ ที่ริมฝีปากบน 1 คู่ และมุมปาก 1 คู่ โดนหนวดที่จมูกมีกล้ามเนื้อเป็นพู ซี่กรองเหงือกคู่แรกเป็นรูปสามเหลี่ยมมี 9 อัน ที่จะงอยปากและแก้มมีติ่งเนื้อขนาดเล็กลักษณะคล้ายหนวดสั้น ๆ ตัวผู้จะมีติ่งเนื้อมากกว่าตัวเมีย ครีบหลังมีก้านครีบเดี่ยวก้านสุดท้ายเป็นหนามแข็งและขอบจักเป็นฟันเลื่อย
ปัจจุบัน มีทั้งหมด 3 ชนิด พบกระจายพันธุ์ทั่วไปในอินเดียและพม่า สำหรับประเทศไทยพบเพียงชนิดเดียวในลุ่มแม่น้ำสาละวิน

**การจำแนก**
Chagunius baileyi Rainboth, 1986    
*Chagunius chagunio (Hamilton, 1822)    
*Chagunius nicholsi (Myers, 1924)

**อ้างอิง**
หมวดหมู่:วงศ์ปลาตะเพียน
ฌาราร์ต เด็วลูเฟ็ว

ฌาราร์ต เด็วลูเฟ็ว ลาซาโร (Gerard Deulofeu Lázaro; เกิด 13 มีนาคม ค.ศ. 1994) เป็นนักฟุตบอลชาวสเปน ปัจจุบันเล่นให้กับอูดีเนเซกัลโชในตำแหน่งปีก

**อ้างอิง**

**แหล่งข้อมูลอื่น**
 FC Barcelona official profile- BDFutbol profile- Transfermarkt profile- Official website date=2016-03-13  
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นในลาลิกา
หมวดหมู่:ผู้เล่นในเซกุนดาดิบิซิออน
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:นักฟุตบอลชาวกาตาลา
หมวดหมู่:กองหน้าฟุตบอล
หมวดหมู่:ปีกฟุตบอล
พรรคก้าวหน้า (พ.ศ. 2526)

พรรคก้าวหน้า พรรคการเมืองไทยที่ก่อตั้งเมื่อวันที่ 22 มีนาคม พ.ศ. 2526 มีนายอุทัย พิมพ์ใจชน เป็นหัวหน้าพรรค และนายบุญเกิด หิรัญคำ เป็นเลขาธิการพรรค และมีสำนักงานตั้งอยู่ที่ถนนลาดพร้าว เขตบางเขน กรุงเทพมหานคร โดยมีสัญลักษณ์เป็นรูปพานรัฐธรรมนูญสีน้ำเงินในวงล้อธรรมจักร กำรอบพานสีเหลือง ตัวอักษรรอบวงเป็นสีแดง

**ประวัติ**
พรรคก้าวหน้า ก่อตั้งขึ้นเมื่อวันที่ 22 มีนาคม พ.ศ. 2526 และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 เป็นครั้งแรก และได้รับเลือกตั้งจำนวน 3 คน คือ อุทัย พิมพ์ใจชน (จังหวัดชลบุรี) เกษม บุตรขุนทอง (จังหวัดเพชรบูรณ์) และอนันต์ ฉายแสง (จังหวัดฉะเชิงเทรา)
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้ง 7 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 8 ที่นั่ง จนกระทั่งในปี พ.ศ. 2532 จึงได้ยุบพรรคเข้าร่วมกับพรรคเอกภาพ โดยศาลฎีกามีคำสั่งให้ยุบพรรค ลงวันที่ 14 เมษายน พ.ศ. 2532

**บทบาทในสภาผู้แทนราษฎร**
ในการอภิปรายไม่ไว้วางใจรัฐบาลพลเอกเปรม ติณสูลานนท์ ครั้งหนึ่ง มีการลงชื่อขอเปิดอภิปรายโดย ส.ส.พรรคร่วมฝ่ายค้าน แต่ทว่าก่อนการเปิดอภิปรายไม่กี่วัน ส.ส.พรรคก้าวหน้า 2 คน คือ นายวิสันต์ เดชเสน (จังหวัดยโสธร) และนายเสกสรร แสนภูมิ (จังหวัดสุรินทร์)  ซึ่งได้ร่วมลงชื่อไปแล้ว ได้ถอนชื่อออก ทำให้มีสมาชิกลงชื่อไม่เพียงพอต่อการเปิดอภิปราย การอภิปรายในครั้งนั้นจึงไม่เกิดขึ้น 

**รายนามคณะกรรมการบริหารพรรค**

**รายนามหัวหน้าพรรคก้าวหน้า**

**รายนามเลขาธิการพรรคก้าวหน้า**

**ผลการเลือกตั้ง**

**ผลการเลือกตั้งทั่วไป**

**อ้างอิง**

ก้าวหน้า
ก้าวหน้า
หมวดหมู่:พรรคการเมืองไทยที่ยุบพรรคในปี พ.ศ. 2532
สำรอง

สำรอง (Malva nut; Scaphium macropodium Beaum)หรือ พุงทะลาย หมากจอง เป็นพืชที่อยู่ใน วงศ์ Sterculiaceae หรือ Malvaceae ซึ่งเป็นพืชท้องถิ่นดั้งเดิมในเขตจังหวัดจันทบุรีและตราด และพบได้ในบางจังหวัด เช่น ระยอง กาญจนบุรี ยะลา นราธิวาสและอุบลราชธานี นอกจากในไทยแล้วยังพบได้ใน กัมพูชา อินโดนีเซีย มาเลเซีย สิงคโปร์  และ เวียดนาม 
สำรองออกดอกติดผลทุกปีหรือเว้น 1-3 ปี โดยออกดอกในช่วงเดือนธันวาคมถึงมกราคม ผลแก่ประมาณเดือนมีนาคมถึงเมษายน แก่แล้วจะมีแห้ง ผิวเหี่ยวย่นสีน้ำตาล กว้าง 1.0-1.5 เซนติเมตร ยาว 1.5-2.0 เซนติเมตรเมื่อนำผลสำรองมาแช่น้ำ เนื้อบางๆ ที่หุ้มเมล็ด จะดูดน้ำ พองตัวออก มีลักษณะเป็นแผ่นวุ้น เมื่อแยกแผ่นวุ้นออกมา สามารถนำไปแปรรูปได้หลายอย่าง เช่น ยำ ลาบ น้ำพริก แกงจืด สำรองลอยแก้ว น้ำสำรองและสำรองผง โดยแผ่นวุ้นจากสำรองนี้มีสรรพคุณแก้อาการร้อนในและกระหายน้ำ

**อ้างอิง**
 World Conservation Monitoring Centre 1998.   Scaphium macropodiumfix-attempted=yes .    2006 IUCN Red List of Threatened Species.   Downloaded on 23 August 2007.
หมวดหมู่:ผลไม้
หมวดหมู่:ไม้ยืนต้น
หมวดหมู่:สมุนไพร
หมวดหมู่:วงศ์ชบา
อักเตอเบีย

อักเตอเบีย (Ақтөбе / Aqtöbe) หรือ อัคโตเบ (Актобе́) เดิมชื่อ อัคตูบินสค์ (Актю́бинск) เป็นเมืองในประเทศคาซัคสถาน ตั้งอยู่ริมฝั่งแม่น้ำอิเลียค เป็นเมืองศูนย์กลางการปกครองของแคว้นอักเตอเบีย มีประชากร 345,687 คน ในปี ค.ศ. 2009 ชื่อเมือง "อักเตอเบีย" มาจากคำว่า ақ ("สีขาว") ประสมกับคำว่า төбе ("ภูเขา") ในภาษาคาซัค

**อ้างอิง**
หมวดหมู่:เมืองในประเทศคาซัคสถาน
แม่แบบ:เหตุการณ์ปัจจุบัน/2555 กรกฎาคม 27

พระราชสำนัก- ประชาชนร่วมใส่บาตรถวายเป็นพระราชกุศลแด่สมเด็จพระบรมโอรสาธิราชฯ สยามมกุฎราชกุมาร เนื่องในโอกาสเฉลิมพระชนมพรรษา 5 รอบ   (ข่าวสดออนไลน์)
 กฎหมาย- พล.อ.อ.สุกำพล สุวรรณทัต รัฐมนตรีว่าการกระทรวงกลาโหม พร้อมคณะกรรมการตรวจสอบข้อเท็จจริงการปฏิบัติตัวของนายอภิสิทธิ์ เวชชาชีวะ หัวหน้าพรรคประชาธิปัตย์ ตาม พ.ร.บ. รับราชการทหาร พ.ศ.2497 โดยได้นำหลักฐานตัวจริง ใบสำคัญต่างๆมาแสดง อาทิ แบบแสดงสำคัญ หรือ สด.9  ใบรายชื่อในบัญชีบุคคลพ้นจากฐานะยกเว้นผ่อนผัน หรือแบบ สด.16 และใบรับรองการผ่านการผ่อนผันการเข้าเกณฑ์ทหาร ของสัสดีเขตพระโขนงมา​แสดงต่อสื่อมวลชน ว่านายอภิสิทธิ์ไม่ได้รับการตรวจเลือกเข้าเป็นทหารกองเกินของกองทัพบก และยังเป็นเอกสารที่ไม่อยู่ในระบบราชการ เข้าบรรจุรับราชการเป็นอาจารย์ในโรงเรียนนายร้อย จปร. รวมไปถึงการเข้ารับราชการเป็นอาจารย์ก็มีการลา ถึง 200 วัน ทำงานเพียง 35 วัน  (มติชนออนไลน์)
 ทรัพยากรธรรมชาติ- นายประวิทย์ ทองประสม ประธานประชาคมเครือข่ายรักษ์ป่าต้นน้ำผาดำ จ.สงขลา พร้อมกำลังออกตรวจสอบสภาพผืนป่าสงวนแห่งชาติป่าเทือกเขาวังพา ในเขตพื้นที่รอยต่อระหว่างอำเภอหาดใหญ่กับอำเภอคลองหอยโข่ง ระหว่างสำรวจได้พบเต่าจักรที่เป็นสัตว์ป่าหายากหลงเหลืออยู่ในผืนป่าดังกล่าว 1 ตัวและเป็นการพบในรอบหลายปี คาดว่าจะเป็นกลุ่มสุดท้ายที่มีไม่ถึง 5 ตัว ที่อยู่รอดอยู่ในป่า (ข่าวสดออนไลน์)
 กีฬา- สมเด็จพระราชินีนาถเอลิซาเบธที่ 2 แห่งสหราชอาณาจักร เสด็จพระราชดำเนินทรงเป็นองค์ประธาน ในพิธีเปิดการแข่งขัน กีฬาโอลิมปิกฤดูร้อนครั้งที่ 30 ที่สนามกีฬาโอลิมปิก ภายในอุทยานโอลิมปิก ชานกรุงลอนดอนของประเทศอังกฤษ ในสหราชอาณาจักร  (สยามสปอร์ต)
}
ปลากดหัวลิง

ปลากดหัวลิง หรือ ปลากดหัวโต (Bigmouth sea-catfish; Ketengus typus) เป็นปลาหนังขนาดเล็กชนิดหนึ่ง ในวงศ์ปลากดทะเล (Ariidae)
จัดเป็นปลาขนาดเล็กในวงศ์นี้ชนิดหนึ่ง และเป็นเพียงชนิดเดียวในสกุล Ketengus มีส่วนหัวที่ใหญ่และปากที่กว้าง มีขนาดโตเต็มที่ไม่เกิน 25 เซนติเมตร 
พบกระจายพันธุ์บริเวณปากแม่น้ำหรือใกล้ชายฝั่งที่เป็นน้ำกร่อยในภูมิภาคเอเชียใต้และเอเชียตะวันออกเฉียงใต้ เช่น อินเดีย, หมู่เกาะอันดามัน, มาเลเซีย, อินโดนีเซีย และไทย
เป็นปลาที่กินสัตว์ไม่มีกระดูกสันหลังและปลาขนาดเล็ก รวมถึงเกล็ดปลาชนิดอื่นเป็นอาหารอีกด้วย ในประเทศไทยถือว่าเป็นปลาที่หายาก อยู่ในเครือข่ายใกล้สูญพันธุ์ 

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
กดหัวลิง
กดหัวลิง
กดหัวลิง
กดหัวลิง
กดหัวลิง
กดหัวลิงหมวดหมู่:ปลาชนิดเดียว
สแลช (นักดนตรี)

ซอล ฮัดสัน (Saul Hudson) เกิด วันที่ 23 กรกฎาคม 1965 รู้จักดีในชื่อ สมมุติ สแลช (Slash) เป็นนักกีตาร์ และ นักแต่งเพลงชาว อังกฤษ-อเมริกัน เขาเริ่มมีชื่อเสียงจากการที่เป็นนักเล่นกีตาร์นำของวงดนตรี ฮาร์ดร็อกอเมริกัน กันส์แอนด์โรสเซสมีผลงานตั้งแต่ปี 1980-1990 . จนได้จัดอันดับนักกีตาร์ที่ดีที่สุดในโลกตลอดกาล ของนิตยสาร โรลลิงสโตนให้อยู่ในอันดับ 65 จากทั้งหมด 100 คน จาก นิตยสาร ไทม์ให้เขาติดอัน 1 ใน 10 นักกีตาร์ไฟฟ้าที่ดีที่สุดของปี 2009 . จากนิตยสาร กีตาร์เวิร์ดให้เขาอยู่อันดับ 6 จากทั้งหมด 100 คน จากการโซโล่กีตาร์ ในเพลง November Rain และจากนิตยสาร โททัล กีตาร์ให้เขา อยู่อันดับ 1 จากเพลง Sweet Child o' Mine หัวข้อ "100 นักกีตาร์ที่ยิ่งใหญ่ที่สุดในปี 2004"

**ชีวิตส่วนตัว**
ชีวิตส่วนตัวแต่งงาน กับ นางแบบ Renée Suran ในวันที่ 10 ตุลาคม 1992 ที่  Marina del Rey, แคลิฟอเนีย  พวกเขาหย่ากันในช่วงปี 1997 หลังจากห้าปีของการแต่งงาน ต่อมา Slash แต่งงาน Perla Ferrar ในปี 2001 ในฮาวาย พวกเขามีลูกชายสองคน ในปี 2010 ฟ้องหย่าจาก Ferrar แต่ทั้งคู่คืนดีกันในสองเดือนต่อมา

**ผลงาน**
กับ Guns N' Roses- Appetite for Destruction (1987)- G N' R Lies (1988)- Use Your Illusion I (1991)- Use Your Illusion II (1991)- "The Spaghetti Incident?" (1993) - Covers album
กับ Slash's Snakepit- It's Five O'Clock Somewhere (1995)- Ain't Life Grand (2000)
กับ Velvet Revolver- Contraband (2004)- Libertad (2007)
งานเดี่ยว/ Slash feat. Myles Kennedy & The Conspirators- Slash (2010)- Apocalyptic Love (2012)- World on Fire (2014)- Living the Dream (2018)
*4 (2022)

**อ้างอิง== 
หมวดหมู่:บุคคลที่เกิดในปี พ.ศ. 2508
หมวดหมู่:บุคคลที่ยังมีชีวิตอยู่
หมวดหมู่:นักกีตาร์
หมวดหมู่:นักดนตรีชาวอังกฤษ
หมวดหมู่:นักดนตรีชาวอเมริกัน
หมวดหมู่:บุคคลจากสโตก-ออน-เทรนต์
หมวดหมู่:ผู้เขียนอัตชีวประวัติชาวอเมริกัน
หมวดหมู่:ผู้เขียนอัตชีวประวัติชาวอังกฤษ
หมวดหมู่:สมาชิกกันส์แอนด์โรสเซส
เทศบาลตำบลเมืองคง (จังหวัดนครราชสีมา)

เทศบาลตำบลเมืองคง เป็นเทศบาลในเขตอำเภอคง จังหวัดนครราชสีมา 

**ประวัติ**
เทศบาลตำบลเมืองคง ได้รับการเปลี่ยนแปลงฐานะมาจากสุขาภิบาลเมืองคง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542

**ที่ตั้งและอาณาเขต**
เทศบาลตำบลเมืองคงตั้งอยู่ทางทิศเหนือของจังหวัดนครราชสีมา ระยะห่างจากตัวจังหวัด โดยทางรถยนต์ 79 กิโลเมตร และทางรถไฟ 69 กิโลเมตร
เทศบาลตำบลเมืองคงเป็นพื้นที่ราบตั้งอยู่ตอนกลางของอำเภอคง มีขนาดพื้นที่ 1.155 ตารางกิโลเมตร อยู่ในเขตตำบลเมืองคง และเป็นที่ตั้งของที่ว่าการอำเภอคง 
มีหมู่บ้านที่อยู่ในเขตเทศบาลบางส่วน 5 หมู่บ้าน ได้แก่ - บ้านห้วยน้อย หมู่ที่ 1 - บ้านหนองสรวง หมู่ที่ 3 - บ้านตะคร้อ หมู่ที่ 7 - บ้านกุดรัง หมู่ที่ 8 - บ้านคงสามัคคี หมู่ที่ 11 
รวมเป็นพื้นที่ทั้งสิ้น 1.155 ตารางกิโลเมตร- ด้านทิศเหนือ เริ่มจากหลักเขตที่ 1 ซึ่งอยู่ในแนวเส้นตั้งฉากกับทางรถไฟ สายนครราชสีมา -หนองคาย ไปทางทิศตะวันตกเฉียงเหนือเป็นระยะทาง 500 เมตร ไปทางทิศตะวันออกเฉียงเหนือตามแนวเส้นตั้งฉากกับทางรถไฟเป็นระยะทาง 700 เมตร สิ้นสุดหลักเขตที่ 2 - ด้านทิศตะวันออก เริ่มจากหลักเขตที่ 2 ไปทางทิศตะวันตกเฉียงใต้เป็นแนวขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 3- ด้านทิศใต้ เริ่มจากหลักเขตที่ 3 ไปทางทิศตะวันตกเฉียงเหนือเป็นแนวเส้นตั้งฉากกับทางรถไฟ เป็นระยะทาง 700 เมตร สิ้นสุดหลักเขตที่ 4- ด้านทิศตะวันตก เริ่มจากหลักเขตที่ 4 ไปทางทิศตะวันออกเฉียงเหนือขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 1

**ลักษณะภูมิประเทศ**
มีลักษณะเป็นลูกคลื่นลอนตื้น มีความลาดเทจากทางทิศตะวันออก เป็นที่ดอนสลับที่นา ที่ราบลุ่มบริเวณลำสะแทด ด้านทิศตะวันตกของอำเภอ พื้นที่โดยเฉลี่ยสูงกว่าระดับน้ำประมาณ 200 เมตร

**ประชากร**
มีประชากรในพื้นที่รวมทั้งสิ้น 2,313 คน แยกเป็นชาย 1,114 คน หญิง 1,199 คน มีความหนาแน่นเฉลี่ย 2,002.60 คนต่อตารางกิโลเมตร 

**แหล่งข้อมูลอื่น**
  เว็บไซต์เทศบาลตำบลเมืองคง date=2012-07-04 
เมืองคง
เมืองคง
คอมมอนบรัชเทลพอสซัม

คอมมอนบรัชเทลพอสซัม (common brushtail possum, silver-gray brushtail possum; Trichosurus vulpecula-มาจากภาษากรีกแปลว่า "ขนฟู" และภาษาละตินแปลว่า "จิ้งจอกน้อย" เดิมเคยใช้ชื่อสกุลว่า Phalangista) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์มีกระเป๋าหน้าท้อง
จัดว่าเป็นพอสซัมชนิดหนึ่ง มีขนาดลำตัวไล่เลี่ยกับแมวบ้าน มีใบหูชี้แหลมขนาดใหญ่ หน้าแหลม ฟันมีลักษณะคล้ายกับฟันแทะ 4 ซี่ แต่ไม่มีความแหลมคม ขนมีความหนา ฟู และอ่อนนุ่มมาก และมีความหลากหลายของสี ตั้งแต่ สีน้ำตาลทอง, สีน้ำตาล จนถึงสีเทา ตัวผู้เมื่อโตเต็มที่มีน้ำหนักประมาณ 1.2–4.5 กิโลกรัม ถือได้ว่าใหญ่กว่าตัวเมีย และมีสีเข้มกว่า ตัวเมียมีกระเป๋าหน้าท้องสำหรับเลี้ยงลูกอ่อน ขาหน้ามีนิ้วที่มีเล็บที่มีความแหลมคมมากใช้สำหรับป่ายปีนต้นไม้ ตลอดจนหยิบจับอาหารเข้าปาก ส่วนเท้าหลัง มีนิ้วโป้งที่ไม่มีเล็บ และแยกออกจากอุ้งเท้าไปอยู่อีกข้าง ส่วนหางมีขนฟูเป็นพวงเหมือนแปรง อันเป็นที่มาของชื่อสามัญ และมีความแข็งแรงมาก ใช้ในการยึดเกาะต้นไม้

**ลักษณะ**
คอมมอนบรัชเทลพอสซัม มีต่อมกลิ่นอยู่ที่บริเวณหน้าอก ตรงส่วนที่มีสีแดงเข้ม ซึ่งใช้สำหรับถูบอกอาณาเขต เป็นสัตว์ที่หากินในเวลากลางคืน ในขณะที่กลางวันจะนอนหลับและเซื่องซึม กินอาหารได้หลากหลาย ไม่ว่าจะเป็นพืช, ใบไม้, ผลไม้, ดอกไม้, เมล็ดพืชต่าง ๆ ตลอดจนสัตว์เล็ก ๆ เช่น นก, ไข่นก, แมลง หรือแม้กระทั่งเศษอาหารหรือขนมที่มนุษย์รับประทานเหลือ
คอมมอนบรัชเทลพอสซัม ในธรรมชาติ จะมีอาณาเขตของตนเองจากการทำเครื่องหมายกลิ่น หากมีการรุกรานเข้ามาจะมีการส่งเสียงขู่ และเข้าปะทะต่อสู้กันโดยตรง โดยใช้ชีวิตและหากินบนต้นไม้เป็นหลัก ในช่วงฤดูผสมพันธุ์ จะปฏิบัติต่อเพศตรงข้ามด้วยความนุ่มนวล และใช้เสียงในการสื่อสารที่หลากหลาย ซึ่งสามารรถผสมพันธุ์กันได้ทั้งปี ตัวเมียตั้งท้องนาน 16–18 วัน คลอดลูกครั้งละ 1 ตัว ลูกแรกเกิดมีน้ำหนัก 2 กรัม ความยาว 1.5 เซนติเมตร เมื่อคลอด ลูกอ่อนจะคลานเข้าไปในกระเป๋าหน้าท้องของแม่ และเกาะติดกับหัวนมเพื่อดูดนมและเจริญเติบโตต่อไป ซึ่งจะใช้ระยะเวลาที่อยู่ในกระเป๋าหน้าท้องราว 5–6 เดือน จากนั้นก็จะออกมานอกกระเป๋าบ่อยขึ้น โดยจะเกาะหลังแม่ในระยะเวลา 7–9 เดือน จึงค่อยแยกออกมาเป็นอิสระ
ตัวเมียจะเข้าสู่วัยเจริญพันธุ์เมื่ออายุได้ 1.5 ปี ขณะที่ตัวเมีย 2 ปี มีอายุขัยโดยเฉลี่ยประมาณ 13 ปี ปัจจุบันนิยมเลี้ยงกันเป็นสัตว์เลี้ยง 

**ถิ่นที่อยู่**
เป็นสัตว์พื้นเมืองของภูมิภาคโอเชียเนีย โดยแพร่กระจายพันธุ์ตั้งแต่ออสเตรเลีย, เกาะนิวกินี และซูลาเวซี แต่ไม่พบในธรรมชาติในนิวซีแลนด์ โดยที่นิวซีแลนด์มีการนำเข้าไปในตอนต้นคริสต์ศตวรรษที่ 19 เพื่อใช้ประโยชน์ในการนำเสื้อขนสัตว์จากขนที่อ่อนนุ่ม คอมมอนบรัชเทลพอสซัมเป็นชนิดพันธุ์คุกคามต่อความหลากหลายทางชีวภาพที่นิวซีแลนด์ เนื่องจากเป็นสัตว์ที่แพร่ขยายพันธุ์ได้รวดเร็วและกินอาหารได้ไม่เลือก สามารถปรับตัวให้เข้ากับสภาพแวดล้อมได้ดี อีกทั้งยังไม่มีศัตรูตามธรรมชาติ ซึ่งในแต่ละปีมีการฆ่าทิ้งครั้งละหลายพันตัว แต่ในเกาะแทสเมเนียถือเป็นสัตว์ป่าคุ้มครอง

**อ้างอิง**

**แหล่งข้อมูลอื่น**
หมวดหมู่:พอสซัม
หมวดหมู่:สัตว์ที่พบในประเทศออสเตรเลีย
หมวดหมู่:สัตว์เลี้ยง
ประสาท สืบค้า

ศาสตราจารย์ ดร.ประสาท สืบค้า (เกิดวันที่ 11 กุมภาพันธ์ พ.ศ. 2493) ที่บ้านรังกาใหญ่ ตำบลรังกาใหญ่ อำเภอพิมาย จังหวัดนครราชสีมา ได้รับการศึกษาชั้นต้นจากโรงเรียนพิมายสามัคคี 1 และโรงเรียนพิมายวิทยา จากนั้นจึงเข้ามาศึกษาในกรุงเทพมหานครที่มหาวิทยาลัยราชภัฏจันทรเกษม และสำเร็จการศึกษาได้รับปริญญาการศึกษาบัณฑิต (เกียรตินิยม) สาขาวิชาฟิสิกส์ จากมหาวิทยาลัยศรีนครินทรวิโรฒ ในปี พ.ศ. 2515 หลังจากนั้นศึกษาต่อระดับปริญญาโทภายใต้ทุนโครงการผลิตและพัฒนาอาจารย์ (ทุน UDC) โดยสำเร็จการศึกษา วิทยาศาสตรมหาบัณฑิต (วท.ม.) สาขาวิชาฟิสิกส์ จากคณะวิทยาศาสตร์ จุฬาลงกรณ์มหาวิทยาลัย ในปี พ.ศ. 2517 รับราชการที่มหาวิทยาลัยรามคำแหง พร้มอกับได้ทุนรัฐบาลในโควตามหาวิทยาลัยรามคำแหง ไปศึกษาระดับปริญญาโท-เอก โดยสำเร็จการศึกษา Master of Science, M.S. (Physics) จาก มหาวิทยาลัยอินเดียนา   Indiana University สหรัฐอเมริกา ในปี พ.ศ. 2523 และสำเร็จการศึกษาระดับปริญญาเอก ได้รับปริญญา Doctor of Philosophy, Ph.D. (Physics) จากมหาวิทยาลัยแอริโซนาสเตต (Arizona State University, ASU) ในปี พ.ศ. 2527 และสำเร็จการศึกษาหลักสูตรการป้องกันราชอาณาจักร รุ่นที่ 42 (วปอ. รุ่นที่ 42) จากวิทยาลัยป้องกันราชอาณาจักร เมื่อปี พ.ศ. 2543 นอกจากนั้นได้เข้าศึกษาหลักสูตรเสาหลักของแผ่นดิน: ผู้นำระดับสูงตามรอยเบื้องพระยุคลบาท รุ่นเกียรติยศ (สนพ. เกียรติยศ) จัดโดยสถาบัน ศาสตราจารย์ ดร.บุญรอด บิณฑสันต์ ในปี พ.ศ. 2555
ภายหลังรัฐประหารในประเทศไทย พ.ศ. 2549 ดร.ประสาทได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2549 นอกจากนั้น ในปี พ.ศ. 2553 ได้รับการแต่งตั้งเป็นรองประธานคณะกรรมการพิจารณาแนวทางการแก้ไขรัฐธรรมนูญ ตามข้อเสนอของคณะกรรมการสมานฉันท์เพื่อการปฏิรูปการเมืองและการศึกษาการแก้ไขรัฐธรรมนูญ โดยมี สมบัติ ธำรงธัญวงศ์ เป็นประธาน
ปัจจุบัน ดำรงตำแหน่งกรรมการสภามหาวิทยาลัยผู้ทรงคุณวุฒิรักษาการอธิการบดีมหาวิทยาลัยสุโขทัยธรรมาธิราชได้รับแต่งตั้งเป็นประธานกรรมการในคณะกรรมการสถาบันเทคโนโลยีนิวเคลียร์แห่งชาติ (องค์การมหาชน)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  ข้อมูล ศาสตราจารย์ ดร.ประสาท สืบค้า date=2011-11-30  จากเว็บไซต์มหาวิทยาลัยเทคโนโลยีสุรนารี-  ข้อมูล ศาสตราจารย์ ดร.ประสาท สืบค้า date=2012-03-06  จากศูนย์ข้อมลการศึกษาไทย-  ข้อมูล ศาสตราจารย์ ดร.ประสาท สืบค้า กรรมการพัฒนาระบบการประเมินคุณภาพการศึกษาระดับอุดมศึกษา สำนักงานรับรองมาตรฐานและประเมินคุณภาพการศึกษา (องค์การมหาชน) date=2016-03-04  จากเว็บไซต์สำนักงานรับรองมาตรฐานและรับรองคุณภาพการศึกษา (องค์กรมหาชน)-  คณะกรรมการพิจารณาแนวทางการแก้ไขรัฐธรรมนูญ date=2012-07-12  จากเว็บไซต์ศูนย์ข้อมูลการเมืองไทย
หมวดหมู่:นักการศึกษาชาวไทย
หมวดหมู่:ศาสตราจารย์
หมวดหมู่:อธิการบดีมหาวิทยาลัยเทคโนโลยีสุรนารี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:นิสิตเก่าคณะวิทยาศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันเทคโนโลยีแห่งอโยธยา
หมวดหมู่:บุคคลจากมหาวิทยาลัยวงษ์ชวลิตกุล
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากมหาวิทยาลัยแอริโซนาสเตต
ปลาชะโอนถ้ำ

ปลาชะโอนถ้ำ หรือ ปลาชะโอนถ้ำวังบาดาล (Cave sheatfish; Pterocryptis buccata) เป็นปลาน้ำจืดชนิดหนึ่ง ในวงศ์ปลาเนื้ออ่อน (Siluridae) 
เป็นปลาที่มีถิ่นอาศัยเพียงถิ่นเดียว มีลำตัวสีขาวเผือกอมเหลืองทั้งตัวคล้ายภาวะผิวเผือก ตามีขนาดเล็กมากและเป็นสีแดง โดยสามารถแบ่งออกได้เป็น 2 กลุ่มใหญ่ ๆ คือ กลุ่มที่พบในถ้ำวังบาดาล ภายในอุทยานแห่งชาติเอราวัณ อำเภอไทรโยค จังหวัดกาญจนบุรี ซึ่งปลากลุ่มนี้จะมีลักษณะดังที่กล่าวข้างต้น และกลุ่มที่อยู่นอกถ้ำหรือพบในถ้ำอื่น จะมีลำตัวสีเทาอมน้ำตาลเท่านั้น
มีขนาดยาวเต็มที่ประมาณ 20 เซนติเมตร ถูกค้นพบครั้งแรกในปี พ.ศ. 2529 ในถ้ำวังบาดาล ในอำเภอไทรโยค จังหวัดกาญจนบุรี ซึ่งลักษณะของปากถ้ำเป็นช่องเขาขนาดเล็กบนเขา และวนลึกลงไปจนถึงระดับน้ำด้านล่าง ซึ่งเป็นแอ่งน้ำขนาดพื้นที่เท่าสนามเทนนิส ซึ่งคิดเป็นเพียงพื้นที่ไม่กี่ตารางเมตรเท่านั้น
ปัจจุบัน ปลาชะโอนถ้ำ ถูกจำนวนลงมากสัมพันธ์กับปริมาณของคาร์บอนไดออกไซด์ที่ก้นถ้ำเพิ่มขึ้นเป็นจำนวนมาก จนไม่พอสำหรับมนุษย์ที่จะหายใจ ในปี พ.ศ. 2543 มีนักวิทยาศาสตร์ชาวอเมริกันได้เข้าไปสำรวจ และจับปลาได้เพียงไม่กี่ตัวเท่านั้น  จากนั้นในปี พ.ศ. 2545 ได้มีคณะสำรวจชาวไทยเข้าไปสำรวจและจับปลามาได้ราว 10 ตัว จากนั้นก็ไม่เคยมีใครพบกับปลาชะโอนถ้ำนี้อีกเลย แม้จะมีความพยายามอื่นจากหลายคณะก็ตาม
และมีสถานะเป็นสัตว์ป่าคุ้มครองประเภทสัตว์น้ำตามประกาศของกรมอุทยาน สัตว์ป่า และพันธุ์พืช พ.ศ. 2546

**อ้างอิง**

**แหล่งข้อมูลอื่น**
 รูปและข้อมูลเพิ่มเติม - ปลาชะโอนถ้ำ 
หมวดหมู่:วงศ์ปลาเนื้ออ่อน
หมวดหมู่:สิ่งมีชีวิตเฉพาะถิ่น
หมวดหมู่:ปลาถ้ำ
หมวดหมู่:ปลาที่พบในประเทศไทย
หมวดหมู่:สัตว์ป่าคุ้มครอง
พระมารดาพระเจ้า

ไฟล์:Kazan moscow.jpg|thumb|right|220px|แม่พระแห่งคาซัน
พระมารดาพระเจ้า (Máter Déi; lang มาแตร์เดอี) หรือ พระชนนีพระเจ้า (Θεοτόκος เธโอโตกอส) เรียกโดยย่อว่าแม่พระ เป็นสมัญญาที่คริสต์ศาสนิกชนนิกายโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ และคาทอลิกตะวันออก ใช้หมายถึงพระนางมารีย์พรหมจารี ตามมติของสภาสังคายนาแห่งเอเฟซัสที่ประกาศว่าพระเยซูทรงเป็นพระเจ้าโดยสมบูรณ์ ดังนั้นมารดาพระเยซูจึงถือเป็นพระมารดาพระเจ้าด้วย

**หลักเทววิทยา**
คริสต์ศาสนิกชนเชื่อว่าพระเจ้าทรงเป็นเหตุของสิ่งทั้งปวง แต่พระองค์ไม่มีต้นเหตุ ไม่มีที่มา พระเจ้าจึงไม่มีพระบิดาหรือพระมารดา แต่ในขณะเดียวกันคริสต์ศาสนิกชนก็เชื่อว่าพระเป็นเจ้าทรงเป็นตรีเอกภาพ คือมีสามพระบุคคลในพระเจ้าองค์เดียว โดยพระเจ้าพระบุตรเป็นพระบุตรพระองค์เดียวของพระเจ้า พระบุตรนั้นทรงเป็นนิรันดรเช่นเดียวกับพระบิดา จึงไม่มีผู้ให้กำเนิดเพราะเป็นพระเจ้าเดียวกัน แต่พระบุตรได้มารับสภาพมนุษย์โดยผ่านทางครรภ์ของนางมารีย์หญิงพรหมจารี ดังนั้นการเป็นพระมารดาพระเจ้าจึงไม่ได้หมายถึงการเป็นผู้ให้กำเนิดพระเจ้าก่อนปฐมกาล แต่เป็นผู้ให้กำเนิดสภาพมนุษย์ของพระเจ้า
แม้ว่าคริสต์ศาสนิกชนกระแสหลักจะถือว่าพระเยซูทรงเป็นทั้งพระเจ้าสมบูรณ์และมนุษย์สมบูรณ์ (ไม่ใช่พระเจ้าครึ่งหนึ่ง มนุษย์ครึ่งหนึ่ง) แต่ไม่ใช่ทุกนิกายจะยอมรับว่านางมารีย์เป็นพระมารดาพระเจ้า (บางคริสตจักรเลี่ยงไปใช้คำว่า มารดาพระคริสต์) ความเห็นต่างในเรื่องนี้มีมาตั้งแต่ศาสนาคริสต์ยุคแรก สภาสังคายนาแห่งเอเฟซัสจึงได้ตอบโต้คริสตจักรที่ไม่ยอมรับความเชื่อเรื่องพระมารดาพระเจ้าโดยออกประกาศยืนยันว่าพระแม่มารีย์เป็นพระมารดาพระเจ้าอย่างแน่นอน เพราะพระเยซูเป็นสภาพบุคคลเดียว แต่มีสองธรรมชาติสมบูรณ์ในตัวคือเป็นทั้งพระเจ้าและมนุษย์ นักบุญซิริลแห่งอะเล็กซานเดรียเขียนในจดหมายของตนถึงบรรดานักพรตในอียิปต์ว่า "ข้าพเจ้าแปลกใจมากที่ยังมีบางคนสงสัยว่าควรเรียกพระแม่พรหมจารีว่าพระมารดาพระเจ้าหรือไม่ ก็ในเมื่อพระเยซูคริสตเจ้าของเราเป็นพระเจ้า แล้วทำไมพระแม่พรหมจารีผู้ให้กำเนิดของพระองค์จะไม่ใช่พระมารดาพระเจ้าเล่า"

**วันสมโภช**
คริสตจักรโรมันคาทอลิกถือเอาวันที่ 1 มกราคมของทุกปีเป็นวันสมโภชพระนางมารีย์พระชนนีพระเป็นเจ้า การสมโภชนี้เริ่มมาจากศาสนาคริสต์ตะวันออกตั้งแต่ราว ค.ศ. 500

**อ้างอิง**
หมวดหมู่:มารียวิทยา
หมวดหมู่:คริสตวิทยา
หมวดหมู่:วันสมโภช
หมวดหมู่:คำศัพท์ศาสนาคริสต์
ช่องไอออน

ไฟล์:Ion channel.png|thumb|upright=1.3|Sแผนภาพแสดงส่วนประกอบของไอออนแชนเนล
1 - ส่วนโปรตีนหลักของแชนเนล (ส่วนใหญ่มี 4 ชิ้น)
2 - ช่องด้านนอก
3 - จุดเลือกผ่าน
4 - เส้นผ่านศูนย์กลางของจุดเลือกผ่าน
5 - จุดฟอสฟอริเลชัน
6 - เยื่อหุ้มเซลล์
ไอออนแชนเนล (Ion channel) เป็นโปรตีนผิวเซลล์อย่างหนึ่งซึ่งประกอบตัวเป็นท่อที่สามารถนำสารผ่านเข้าออก ทำหน้าที่เป็นทางผ่านและควบคุมการไหลเข้าออกเซลล์ของสารประจุความต่างศักย์บนผิวเซลล์ ทำให้เกิดการเปลี่ยนแปลงของประจุ
หมวดหมู่:สรีรวิทยาไฟฟ้า
หมวดหมู่:ไอออนแชนเนล
ค้างคาวยอดกล้วยผีเสื้อ

ค้างคาวยอดกล้วยผีเสื้อ หรือ ค้างคาวสี (painted bat, painted woolly bat; Kerivoula picta) เป็นค้างคาวขนาดเล็กชนิดหนึ่ง ในวงศ์ค้างคาวกินแมลง (Vespertilionidae)
เป็นค้างคาวขนาดเล็ก มีขนาดลำตัวและปีกพอ ๆ กับผีเสื้อ มีน้ำหนักประมาณ 10 กรัม ความยาวตลอดปลายปีกประมาณ 15 เซนติเมตร ขนตามลำตัวสีส้มสด ใบหูใหญ่ ปีกมีสีแดงแกมน้ำตาลบางส่วน ส่วนที่เหลือเหมือนค้างคาวทั่วไป ซึ่งชื่อวิทยาศาสตร์นั้น คำว่า "pict" เป็นรากศัพท์ภาษาละติน หมายถึง "ระบายสี" โดยรวมแล้วหมายถึง มีสีสันหลายสีในตัวเดียวกัน ค้นพบครั้งแรกในหมู่เกาะโมลุกกะ ประเทศอินโดนีเซีย
กระจายพันธุ์อยู่ทั่วไปตั้งแต่อินเดีย, ศรีลังกา, พม่า, ตอนใต้ของประเทศจีน, เวียดนาม, ไทย, มาเลเชีย และอินโดนีเซีย สำหรับในประเทศไทยแล้ว เป็นค้างคาวที่พบได้น้อย แต่สามารถพบได้ทั่วทุกภาค
มีพฤติกรรม มักเกาะอาศัยตามยอดใบกล้วยที่ม้วนเป็นหลอดหรือท่อ และจะย้ายไปเรื่อย ๆ เมื่อยอดกล้วยแก่ขยายออกไม่ม้วนเป็นหลอดแล้ว นอกจากนี้ยังพบเกาะตามใบไม้แห้งของต้นไม้, ยอดหญ้าพง, ยอดอ้อ และยอดอ้อย รวมทั้งมีรายงานเกาะตามรังของนกกระจาบธรรมดาตัวผู้ ซึ่งเป็นรูปหยดน้ำแขวนตามกิ่งก้านของต้นไม้ อยู่เป็นคู่หรือโดดเดี่ยว ออกหากินในเวลาเย็น โดยบินต่ำระดับยอดไม้พุ่ม ลักษณะการบินคล้ายผีเสื้อกลางคืนขนาดใหญ่ แต่บินเร็วกว่ามาก อาหารได้แก่แมลงต่าง ๆ โดยเฉพาะแมลงที่มีขนาดเล็ก มีพฤติกรรมจับคู่ผสมพันธุ์ในช่วงเดือนมิถุนายน ค้างคาวตัวผู้และตัวเมียรวมทั้งลูกอ่อนที่เกาะติดอกแม่มักถูกจับได้พร้อมกันบนใบตองแห้งในเดือนสิงหาคม
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 

**อ้างอิง**

**แหล่งข้อมูลอื่น**
 Kerivoula picta- Kerivoula picta
หมวดหมู่:ค้างคาว
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศศรีลังกา
หมวดหมู่:สัตว์ที่พบในประเทศอินโดนีเซีย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศเวียดนาม
เดอะ ไวท์ รูม (เอ็กซ์เท็นด์เพลย์)

เดอะ ไวท์ รูม (เอ็กซ์เท็นด์เพลย์) เป็นอัลบั้มแบบ เอ็กซ์เท็นด์เพลย์ หรือ อีพี ขับร้องโดย ซิงกูล่าร์ และอัลบั้มนี้เป็นอัลบั้มแรกของพวกเขา ภายใต้ค่าย โซนี่ มิวสิก

**เพลงในอัลบั้ม**

**อ้างอิง**
หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2553
ค้างคาวผลไม้

ค้างคาวผลไม้ (Megabat, Fruit bat) เป็นอันดับย่อยของค้างคาวอันดับหนึ่ง ใช้ชื่อวิทยาศาสตร์ว่า Megachiroptera โดยแบ่งออกไปได้เพียงวงศ์เดียว คือ Pteropodidae
ลักษณะโดยรวมของค้าวคาวในอันดับและวงศ์นี้ ก็คือ มีความยาวได้ถึง 16 นิ้ว ระยะกางปีกสามารถกว้างได้ถึง 5 ฟุต มีจมูกยาว หูเล็ก ดวงตาที่โต ใบหน้าคล้ายกับหมาจิ้งจอก มีฤดูผสมพันธุ์ในช่วงฤดูใบไม้ร่วง ลูกค้างคาวจะถือกำเนิดขึ้นในช่วงต้นของฤดูร้อน  ตัวเมียหนึ่งตัวจะให้กำเนิดลูกค้างคาวหนึ่งตัว  มักจะอาศัยอยู่ร่วมกันเป็นอาณานิคมใหญ่ โดยปกติแล้วตัวผู้หนึ่งตัวจะอาศัยอยู่ร่วมกับตัวเมียได้ถึง 8 ตัว
ออกหากินในเวลากลางคืน บินเป็นเส้นตรง เนื่องจากใช้สายตาเป็นเครื่องนำทาง มูลที่ถ่ายออกมาไม่เป็นก้อน เพราะกินพืชเป็นหลัก
มักพบในพื้นที่ป่าทึบ หรือป่าที่ใกล้กับชุมชน หากินในเวลากลางคืน โดยที่จะห้อยหัวอยู่กับกิ่งไม้ในเวลากลางวัน
โดยกินอาหาร คือ  ผลไม้และน้ำหวานจากดอกไม้ และจะกินใบไม้หากผลไม้และดอกไม้นั้นขาดแคลน
เป็นค้างคาวที่พบได้ทั่วทุกภูมิภาคของโลก ยกเว้นแถบขั้วโลก ในประเทศไทยชนิดที่รู้จักกันดี ก็คือ ค้างคาวแม่ไก่ป่าฝน (Pteropus vampyrus) จัดเป็นศัตรูพืชของเกษตรกรชนิดหนึ่ง 

**อ้างอิง**

**แหล่งข้อมูลอื่น**
หมวดหมู่:ค้างคาว
หมวดหมู่:ค้างคาวผลไม้
ทวิช กลิ่นประทุม

ทวิช กลิ่นประทุม (9 กุมภาพันธ์ พ.ศ. 2473 - 26 กรกฎาคม พ.ศ. 2549) อดีตสมาชิกสภาผู้แทนราษฎรจังหวัดมหาสารคาม อดีตสมาชิกสภาผู้แทนราษฎรจังหวัดราชบุรี อดีตหัวหน้าพรรคธรรมสังคม อดีตรองนายกรัฐมนตรี สมัยรัฐบาลหม่อมราชวงศ์คึกฤทธิ์ ปราโมช เป็นรัฐมนตรีว่าการทบวงมหาวิทยาลัยหลายสมัย อดีตรัฐมนตรีว่าการกระทรวงคมนาคม และอดีตรัฐมนตรีว่าการกระทรวงเกษตรและสหกรณ์
ทวิช เป็นผู้จัดซื้อที่ดินบริเวณตำบลหนองโพ ทูลเกล้าฯ ถวายเพื่อเตรียมดำเนินการจัดตั้งโรงงานผลิตนมผง ปัจจุบันคือ สหกรณ์โคนมหนองโพราชบุรี

**งานการเมือง**
ทวิช กลิ่นประทุม เคยได้รับเลือกตั้งเป็นสมาชิกสภาผู้แทนราษฎร จังหวัดมหาสารคาม ก่อนจะย้ายมาอาศัยอยู่ที่จังหวัดราชบุรี และได้รับเลือกตั้งเป็นสมาชิกสภาผู้แทนราษฎร จังหวัดราชบุรีหลายสมัยต่อเนื่องกัน และได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ทวิช กลิ่นประทุม ได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของหม่อมราชวงศ์คึกฤทธิ์ ปราโมช เมื่อปี พ.ศ. 2518 และได้รับแต่งตั้งให้ดำรงตำแหน่งรองนายกรัฐมนตรีอีกตำแหน่งหนึ่งในปีถัดมา และได้ลาออกจากตำแหน่งหลังจากนั้นเพียง 1 เดือนเศษ กระทั่งในรัฐบาลต่อมาได้รับแต่งตั้งเป็นรัฐมนตรีว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีว่าการกระทรวงคมนาคม อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่  บทบาทในการดำรงตำแหน่งทางการเมืองของนายทวิช ก็ยุติลงเป็นการชั่วคราว
นายทวิช กลับมามีบทบาทอีกครั้งในการเข้ารับตำแหน่งรัฐมนตรีว่าการทบวงมหาวิทยาลัย ในรัฐบาลของพลเอกชาติชาย ชุณหะวัณ และรัฐบาลของพลเอกสุจินดา คราประยูร โดยในช่วงที่ดำรงตำแหน่งรัฐมนตรีว่าการทบวงมหาวิทยาลัย ในรัฐบาลพลเอกชาติชาย ชุณหะวัณ ได้มีการจัดตั้งมหาวิทยาลัยเทคโนโลยีสุรนารี ขึ้นเป็นสถาบันอุดมศึกษาในกำกับของรัฐบาล นับเป็นการจัดตั้งมหาวิทยาลัยนอกระบบครั้งแรกในประเทศไทย

**ถึงแก่อนิจกรรม**
ทวิช กลิ่นประทุม ถึงแก่อนิจกรรมเมื่อวันที่ 26 กรกฎาคม พ.ศ. 2549 สิริอายุ 26 มีพิธีพระราชทานเพลิงศพเมื่อวันที่ 16 ธันวาคม พ.ศ. 2549 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์ **

**อ้างอิง**
หมวดหมู่:สกุลกลิ่นประทุม
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:สมาชิกสภานิติบัญญัติแห่งชาติ
หมวดหมู่:พรรคสหประชาไทย
หมวดหมู่:พรรคธรรมสังคม
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคชาติไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2516–2544